(Prolog)
(Dječak Samuraj i Bezglavi Predak)
Prije deset stoljeća, dok još nije počelo Doba poslušnosti,
slobodni psi išli su kamo ih je volja i obilježavali svoj teritorij.
Nastojeći proširiti svoje posjede,
mačkoljubačka dinastija Kobayashi proglasila je rat
i punom silom se obrušila na nespremne četveronoge zvijeri.
Baš kad je psećem rodu prijetio potpuni smak,
dijete-ratnik koje je suosjećalo s mukom zlosretnih pasa na pasjim mukama
izdalo je svoju vrstu,
odrubilo glavu glavaru klana Kobayashi
i zavjetovalo svoj mač sljedećim haikuom bojnog pokliča.
Leđa okrećem
Čovječjem rodu!
Mraz na prozorskom oknu.
Kasnije će postati poznat kao Dječak Samuraj iz Legende, RIP.
Na kraju krvavih psećih ratova,
poraženi mješanci postali su bespomoćni kućni ljubimci:
pripitomljeni, zagospodareni, prezreni.
Ali preživljavali su i množili se.
Kobayashiji, međutim, nikad nisu oprostili poraženom dušmaninu.
(Psima ulaz zabranjen)
NAPOMENA GLEDATELJU:
Ljudi u ovoj priči govore samo svoji materinji jezik
(katkad u prijevodu dvojezičnog tumača,
učenika na razmjeni, ili elektroničke naprave).
Sav lavež prenijet je na engleski.
(Pseći otok)
Japanski arhipelag, dvadeset godina u budućnosti.
Časni Kenji Kobayashi (reizabran u 6. mandat)
Zasićenje psima doseglo je razmjere epidemije.
Zaraza njušne groznice razdire grad Megasaki.
Mećave zaraženih buha, crva, krpelja i ušiju
ugrožavaju građanstvo.
Pseća gripa prijeti prijeći preko praga vrsta
i ući u skup ljudskih bolesti.
Na posebnoj ponoćnoj sjednici u Općinskoj kupoli
gradonačelnik Kobayashi iz prefekture Uni
izdaje hitne naredbe s pozivom na žurnu karantenu:
za izbacivanje i ograđivanje svih pasmina, kako lutalica tako i kućnih.
Službenim ukazom, Otok smeća postaje izgnanička kolonija.
PROGNAJTE SVE PSE.
Spasimo grad Megasaki iz prefekture Uni!
Pseći otok.
Naš pravni sustav jamči: DRUGAČIJE MIŠLJENJE.
Uvažavam-o.
Profesore Watanabe.
(Kandidat Znanstvene stranke: profesor WATANABE)
To nije fer prema psima.
Put koji traži gradonačelnik Kobayashi okrutan je i neznanstven.
(Službeni tumač Nelson)
Već tisuću godina, te nas otporne životinje vole,
služe i štite.
Zar da ih sad, u najodsudnijem trenu, opet iznevjerimo?
Plimni val protupseće histerije osakatio je naše moralno rasuđivanje.
Dajte mi šest mjeseci i isporučit ću serum.
Strašno sam blizu, kvragu.
Pseća gripa će se iskorijeniti. Njušna groznica će se poraziti.
(Protiv pasa)
Zasićenje psima vratit će se na održivu razinu,
a bez masovnog škopljenja!
ZA PSE
Što li se zbilo s čovjekovim najboljim prijateljem?
KABINA TUMAČA: PRIJENOS UŽIVO
Ne, ne, ne!
Publika traži da se gradonačelnikov prijedlog smjesta usvoji i odobri.
U gesti javne solidarnosti,
gradonačelnik Kobayashi poziva svog pomoćnog posilnog, Major-Doma,
da preda osobnog psa-tjelohranitelja gradonačelničkog kućanstva,
Spotsa Kobayashija,
u posjed Povjerenstvu za odzasićenje psima.
Spots će biti prvi pas službeno deportiran iz grada.
(UKAZ O OTOKU SMEĆA)
Nakon šest mjeseci.
ČUVAJTE SE PASA PRISTAJANJE ZABRANJENO
Nomadski čopori nekoć pripitomljenih kućnih ljubimaca, bolesnih i gladnih,
lutaju kanjonima otpada i prljavim gudurama u potrazi za ostacima.
Stotinu su posto pozitivni prijenosnici klice pseće gripe.
Simptomi: gubitak težine, vrtoglavica,
narkolepsija, nesanica
i ekstremno/agresivno ponašanje.
Tri četvrtine iskazuje znake ranog stadija njušne groznica:
povišenu temperaturu, niski krvni tlak,
akutnu ćudljivost i grčevito nosno izbacivanje.
Izgnana populacija pasa biva sve slabija, tužnija, ljuća.
Očajna.
Samo malo.
Prije no što se napadnemo i rastrgamo kao čopor manijaka,
dajte da prvo otvorimo vreću i vidimo što je zapravo u njoj.
Možda čak i nije vrijedno truda.
Što kažete? -Nisam siguran.
Možda.
U redu.
Gnjilo srce jabuke; crvljive kore banane; pljesniv rižin kolač; sparušen krastavac;
limenka kostiju sardina; ljuske jajeta; žlundrav, truo želudac pun ličinki...
Okej, vrijedi truda.
Gubite se odavde i ne vraćajte se.
Jao si ga meni, Igore. Mislim da ti je odgrizao uho.
Mislim da više ne mogu svariti ovo smeće.
Ni ja. -Oteo si mi riječ iz usta.
Nekada sam spavao na vreći od janjećeg runa uz električnu grijalicu.
To je moj teritorij. Kućni sam pas.
Imao sam glavnu ulogu u 22 uzastopne reklame za Doggy-Chop.
Gledajte me sad. Ni pozvali me ne bi na audiciju.
Bio sam glavna maskota neporažene srednjoškolske bejzbolske momčadi.
Izgubio sam sav svoj duh. Deprimantan sam.
Tražim samo ono što sam uvijek imao:
uravnoteženu prehranu, stalnu skrb i sistematski pregled jednom godišnje.
Mislim da ću možda odustati.
Što, odmah sada? -Odmah sada.
Nema budućnosti na Otoku smeća.
Čuli ste glasinu, zar ne? O Busteru.
Nisam siguran. -Da me podsjetiš?
Tko je Buster? -Moj brat iz drugog legla.
Što mu se dogodilo? -Samoubio se.
Objesio se vlastitim povodcem.
Ajoj.
Hoću svoga gospodara.
Muka mi je od vas.
Vidio sam mačke s većim jajima od vas pasa.
Prestani si lizati rane!
Gladan si? Ubij nešto i to pojedi.
Bolestan si? Odspavaj podulje.
Hladno ti je? Iskopaj rupu, uvuci se i zakopaj u nju.
Ali ovdje nitko neće odustati, i da to niste zaboravili, nikada.
Ti si Rex!
Ti si King!
Ti si Duke!
Ti si Boss!
Ja sam Chief.
Mi smo čopor strašnih, neuništivih alfa pasa.
Vi zvučite kao hrpetina udomaćenih kućnih ljubimaca.
Ne shvaćaš ti to. Kako bi i mogao? Ti si...
Izvoli, reci to. Ja sam lutalica, da.
Kako održava takvu čistoću krzna? Nema šampona na Otoku smeća.
Čuli ste glasinu, zar ne? O njoj i Felixu.
Što kažu? -O Felixu? Ne.
Što im se dogodilo? -Parili su se.
Koji je ono Felix?
Sve koje mi se sviđaju: nikad se ne tjeraju.
Hej, nego, onaj aviončić neravno leti.
Imaš pravo. -Lakše malo.
Diži se. -Izgubit će krilo.
Opa.
Prvi dio: "Mali pilot".
Malen je. Nema baš mesa na njemu. -Da, je li mrtav?
Izgleda mrtvo. -Imam pitanje.
Hoćemo li ga pojesti, ili ga spašavamo?
Još ne znamo. -Nitko neće pojesti malog pilota.
Čak ni njegovo mrtvo tijelo. Psi ne jedu gospodare.
Nisi nam ti vođa. Svi smo. Glasajmo.
Svi koji ste za to da se malog pilota ne pojede recite: "Za."
Za. -Protiv.
Najprije ono prvo:
Otvorimo mu kacigu da može disati (ako je živ),
pa vidimo možemo li mu izvući komad kvačila
iz sljepoočnice (ako ga to ne ubije).
Zvuči li to u redu? -Da, to je u redu.
Spots-u! Spots-u! Spots-u!
Jasno nam je. Tražiš svog izgubljenog psa Spotsa.
Poznaje li ga itko? -Ne.
Opa.
U odgovor na pitanja
o navodnom nestanku svog štićenika Atarija,
gradonačelnik Kobayashi nema komentara
i moli novinare da uvaže privatnost gradonačelničkog kućanstva.
Atari, 12, posljednji je put viđen jučer rano ujutro
kako izvodi mali avion na pistu Direktorske zračne luke Megasaki.
Nakon dvadeset četiri sata.
Grizem.
Ispričavam se. Zanemari tog psa. Ima njušnu groznicu.
Samo, molim, pođi za nama.
Ne poznajem ga, ali raspitao sam se. Kako čujem, imao je mnogo prijatelja.
Bio je vrlo dobroćudan, kažu. Naravno, ti ćeš najbolje znati.
Tu je, odmah malo dalje gore, slijeva.
Uglavnom, kao što kažem, očito je bio krajnje ugodna životinja.
Nažalost, nitko nije našao način da otvori njegov pseći kavez.
Tri godine ranije.
Jedini preživjeli iz prošlotjedne kolosalne nesreće brzih vlakova,
mladi dječak Atari, rano se jutros probudio iz duboke kome
i saznao za tragičnu pogibiju roditelja,
kao i za namjeru svog dalekog strica, gradonačelnika Kobayashija,
da ga osobno usvoji kao štićenika gradonačelničkog kućanstva.
Nakon puštanja iz Opće bolnice Megasaki,
(Tragična nesreća)
Atari, koji je u nesreći pretrpio gubitak desnog bubrega i brojne lomove,
(Pokojni roditelji)
(Žalostan pogreb)
živjet će u izoliranim odajama unutar ograđene Ciglene vile,
gdje će ga u samoći obrazovati privatni tutori.
(Gradonačelnička rezidencija)
Atariju je dodijeljen i zaštitar za osobnu sigurnost
u obliku iznimno dresiranog psa-tjelohranitelja
po imenu Spots Kobayashi.
Ti si moj novi gospodar. Zovem se Spots. Na usluzi sam ti.
Brinut ću se za tvoju dobrobit i sigurnost na trajnoj osnovi.
Drugim riječima: ja sam tvoj pas.
Pas-tjelohranitelj! Ne ljubimac!
Čujem te, gospodaru Atari.
Čujem te. Čujem te. Čujem te.
(Kraj RETROSPEKCIJE)
O, ne.
Treba ti ključ.
(Istraživački laboratorij Sveučilišta u Megasakiju za serum pseće gripe)
POKUSNI ODJEL
(Pseća gripa: IZLIJEČENA)
(Njušna groznica: IZLJEČIVA)
(Smanjenje legla: 72%)
CRNA KUTIJA
OPĆINSKE SNAGE (Šinterski odjel)
Odakle ti to? -Što? Oduvijek imam ovo.
Ukrao sam s mrtvog kostura.
O, ne.
Hej! Uginuo je pogrešan pas!
Uginuo je pogrešan pas!
Pogrešan... Pogrešan pas je uginuo.
To nije Spots.
Tko je to?
Ne osjećam mu miris.
IZVRŠNA NAREDBA: Svi psi ostaju na Otoku smeća.
(Vrhunska tajna) (Strategija krize zasićenja psima)
(Vojni ljubimac za napade)
(Plin wasabi)
Općinske snage (Pseći zatvor)
Banda Stisnuta šaka (Veze u Yakuzama)
SPASITELJKI DRON
OPĆINSKE SNAGE
Ovo je zlostavljanje djeteta.
Chief, bori se s psom-robotom. -Čekaj. Što?
King, Duke, Boss? Napadnite ta tri šintera.
Može. -Štitit ću malog pilota.
Na moju zapovijed. Spremni?
Samo malo! Neću se boriti s tim robotom!
Protiv malog pilota sam, sjećate se?
Ne vjerujem čak ni u gospodare. -Najbolji si u tarapani.
Svi to znamo. Voliš se tući.
Pa, glasajmo.
Svi koji ste za to da se Chief bori s psom-robotom recite: "Za."
Za. -Protiv.
U napad.
STATUS: PRIPRAVAN POKRENI
STATUS: PSETANCE TRIK
Mog štićenika Atarija oteo je protiv njegove volje
čopor neposlušnih, zaraznih, inficiranih životinja.
Bit će smjesta spašen, vraćen na sigurno
i stavljen u kaznu u ostatku godina svojeg djetinjstva.
Pet pasa-otmičara identificirali smo pomoću
naprednog softvera za prepoznavanje zuba i repa.
Njih će se, naravno, uloviti i nasilno uništiti.
I Chief treba na pregled. Izgleda gore od svih.
Da bar netko zna njegov jezik.
Sjedn-o!
Pa, to sam shvatio. Sjedni.
Sjedn-o!
Chief! Sjedni!
Ja ne sjedam.
Neposlušan si! Sjedni!
Ne.
Ne bih to pila na tvome mjestu.
Puno je toksičnih kemikalija.
Odakle to znaš?
Jer mi je šurjakinja to pila i jezik joj je pocrnio.
Ti si Felixova partnerica.
Kako, molim?
Hoću reći, mislim da si se parila s Felixom, ako sam točno čuo.
To se tebe ne tiče.
Ne, ne. Ne želim ulaziti u to je li do toga zaista došlo ili nije.
Samo kažem da si mi poznata iz te glasine koju sam čuo.
Mislim da ću reći laku noć. -Čekaj, čekaj, čekaj. Ne.
Čekaj. Ispočetka. Koga je briga za Felixa?
Ja sam Chief. Tako se zovem.
A tako.
Predstavljam se. Tko si ti?
Mislila sam da znaš sve o meni. -Ne, ne znam ništa.
Trebao sam šutjeti. To je sve rekla-kazala.
Uglavnom, ti si Nutmeg.
Dakle, ipak sam ti poznata.
Ipak? Da.
Pokazni si pas, Nutmeg?
Pripadam pokaznoj pasmini. Priređivana sam s tim ciljem.
To nije bio moj izbor. Ne smatram to svojim identitetom.
Ipak, pogledaj oko sebe.
Kakve to sada veze ima?
Znači, kažeš da jesi.
Znači, kažem da jesam, nekada.
Smijem li do tebe?
Bio si napadnut.
Što je još novo? Da vidiš kako drugi pas izgleda.
Zapravo, mislim da je bio od nehrđajućeg čelika.
Nisam mogao zariti zube u njega.
Tko je mali pilot? Što je učinio? Zašto ga gone?
Nitko ne zna.
Lutalica si, zar ne?
Da, lutalica sam.
Samo, zar nismo svi? Kad se sve zbroji, hoću reći?
Jesu li te obučavali? Za natjecanja.
Bila sam pokazni pas.
Znaš pokoji trik, dakle. -Pokoji.
Mogu li vidjeti koji?
Možda, ako te bolje upoznam.
Pošteno.
Nije istina, usput. Za mene i Felixa. Da se zna.
Ne bih donijela štenad na ovaj svijet.
Ne vjerujem u gospodare. Nikad nisam. To mi kosi se s načelima.
Ali ovo nije mjesto za psa poput tebe.
Ti pripadaš nekamo. Imaš dokumente.
Odrasla sam, srce. Ne moraš brinuti za mene.
Laku noć.
Nadam se da ću te opet vidjeti.
Evo jednog. -Jednog čega?
Trebala bih tu vrtjeti kuglu od tri kile nad glavom,
ali taj dio moraš zamisliti.
Mogu si to predočiti.
Hoćeš li mu pomoći? Malome pilotu?
Zašto bih?
Zato što je dvanaestogodišnji dječak.
Psi njih obožavaju.
Spots, tko god on bio, možda je živ, a možda je i mrtav,
ali jedno je sigurno:
nije nigdje u blizini.
Nije u psećoj zajednici.
Ima još petstotinjak japanskih hektara nepregledane pustopoljine
na Otoku smeća, najmanje.
Odakle da počnemo?
Također, pitanje duševnog zdravlja:
možda je zbog kvačila koje mu strši iz sljepoočnice,
ne znam, nisam liječnik,
ali mislim da malome pilotu fali pokoja daska.
To su kontre.
Čuli ste glasinu, zar ne? O malome pilotu.
Koju glasinu? -Što kaže?
Kobayashi mu je daleki stric. Gradonačelnikov je štićenik.
Što? -Opa.
Bilo kako bilo, pogledajmo što je pro.
Taj dječak je sâm doletio ovamo i srušio se na ovaj otok
s jednim razlogom; samo jednim: da pronađe svog psa.
Koliko znam, nijedan gospodar,
nijedan jedini ljudski gospodar, nije poduzeo ništa slično tome.
Posve su zaboravili na nas.
Predlažem da počnemo sutra, u cik zore.
Prijeći ćemo Srednje prste. Pronaći ćemo remorker na Dini.
Posjetit ćemo Jupitra i Oracle. Oni će znati kako treba.
Glasajmo. Ako ste za, recite: "Za."
Za. -Protiv.
Tko je protiv?
On. -Ja.
Taj klinac će svima nama donijeti uspavljivanje. Eutanaziju.
Nećemo pronaći tog psa,
ali umrijet ćemo u pokušaju.
Nije to loš način smrti. Nadglasan si, ionako.
ŠKOLSKE NOVINE
(Dnevni manifest) (VRATITE IH!)
Kandidat Znanstvene stranke, profesor Watanabe,
danas je stavljen u kućni pritvor U Ryokanu gore Toho
nakon što je sinoć iznio oštru kritiku
(Sinoć)
politike krize zasićenja psima Kobayashijeve vlasti:
(SMETNJE)
GIMNAZIJA MEGASAKI DNEVNI MANIFEST
Učenice Walker iz razmjene s inozemstvom.
Hvala vam, uredniče Hiroshi.
Svi me poznajete. Kažem što mislim, što katkad ide uz dlaku.
Molim, oprostite na izravnosti.
Gradonačelnik Kobayashi je lupež i mrzim ga.
Sad je suočen s podvojenim kongresom u vrlo neizvjesnoj godini reizbora.
Psi umiru na bijednom otoku.
Lakovjernim gospodarima ispran je mozak.
Kandidat Znanstvene stranke drži se protiv svoje volje
bez pristupa pravnoj pomoći.
Netko tu nešto smjera.
Imaš teoriju zavjere?
Imam slutnju.
Ne tiskam slutnje.
Pretočit ću je u riječi.
Smatram da je propaganda Općinske kupole
namjerno raspirila iracionalan protupasji strah
i potisnula medicinski dokazan lijek za pseću gripu
kako bi promovirala tajnu kampanju
za okretanje zemlje protiv nedužnih kućnih ljubimaca.
Eto. Rekla sam to.
Možeš li to dokazati?
HAKERSKI KUTAK
Ne znam. Da vam kažem istinu: ne znam.
Drugi dio: "Potraga za Spotsom".
Srednji prsti Otoka smeća vijugaju i promiču uzvodno,
iskrižani cik-cakom plinovoda i hrđavih vijadukata.
Ruševinama propalog pogona koji je isprao cunami.
Razvalinama napuštene elektrane koju je razrušio potres.
Ostacima pustog industrijskog posjeda koji je razorila erupcija vulkana.
Starim Sportskim klubom Otoka smeća, lišenim članova i davno zaboravljenim.
Okej, imam pitanje. Koja hrana ti je najdraža?
Dvostruka porcija Doggy-Chopa iz limenke
umiješana u zdjelu razlomljenih Puppy-Snapsa
sa smrvljenim vitaminom.
King je glasnogovornik za to. On je pas Doggy-Chopa.
Nekadašnji. -To si svakog dana jeo?
Ne uvijek. Gospodar mi je bio učitelj.
Nismo bili bogati, znate. Tebi?
Sredina odreska iz Kobea, pržena, na kosti, sa solju i paprom.
Opa.
To mi je bila rođendanska večera. Svake godine.
Meni vruća kobasica u stilu yakitori.
Prodavač zakuski uvijek bi mi sačuvao jednu na utakmici.
Duke? -Sladoled od zelenog čaja.
Gospodarica je voljela slatko. Vjerojatno sam to naslijedio od nje.
Čuli ste glasinu, zar ne? O Doggy-Chopu.
Podsjeti nas opet. -Koju glasinu?
Propali su. -O, ne.
Doggy... Doggy-Chop je propao?
A tebi, Chief? Koja ti je bila najdraža hrana?
Meni? Baš me briga.
Smeće, otpad, komadi gnjileži.
Navikao sam na ostatke.
Da, da. -Naravno, nisam oduvijek lutalica.
Čekaj. Što si rekao? -Kažem da nisam oduvijek lutalica.
Stvarno? Otkad? -Pričaj nam o tome.
Cijelog života me love šinteri. Nije me lako uhvatiti.
U dosjeu imam samo tri ulova kad su me baš poslali u šinteraj, je li.
A u prve dvije prilike pobjegao sam u roku od 24 sata,
ali u trećoj prilici
usvojili su me prije no što sam iskopao tunel za bijeg do kraja.
Bila je to velika obitelj. Petero djece. Dva prethodna psa.
Stavili su me otraga u karavan
i odvezli daleko usred ničega.
Trava, drveće, bazen. Crtići na televiziji.
Uglavnom, jednog jutra nakon tjedan dana,
najmlađi me sin, imenom Toshiro,
probudio u 6:15, vedrih očiju, posve budan,
i pokušao pomaziti.
Ništa nije time mislio. Samo je bio prijazan.
Navodno sam ga tako jako ugrizao da sam mu umalo sažvakao šaku.
Krvi je bilo svud po kuhinjskom podu.
Smjesta su ga odvezli na hitnu,
a mene su lokotom zaključali u alatnicu s ugašenim svjetlima.
To mi je dalo vremena za razmišljanje.
Što se dogodilo? Zašto sam to učinio?
Do današnjeg dana nemam pojma.
Valjda me prepao.
Grizem.
Te večeri mi je jedna starica, sigurno baka,
donijela zdjelicu domaćeg čilija hibachi.
Rado mislim da ga je spremila za mene osobno, ali tko zna?
Možda su opet bili ostaci. Ali...
Imaš krpelja.
Uglavnom, to mi je najdraža hrana koju sam u životu jeo.
Ta je starica spravila sjajnu zdjelu čilija.
Što je bilo nakon toga?
Iskopao sam izlaz do jutra, skočio na smetlarski kamion
i odvezao se natrag u Megasaki.
Oduvijek sam ulični pas, priznajmo si to.
Netko nas uhodi.
SIMULTANI PRIJEVOD
Kao što znate, svi mi mrzimo pse.
Predsjedatelju Fujimoto-San, predsjedniče Kobayashi Pharmaceuticala.
Tajno ste ubacili megakoličine inficiranih buha
i zaraznih larvi krpelja u centar gradske metropole,
stvorivši nezapamćeno izbijanje epidemija životinjskih bolesti.
Hvala vam.
Generale Yamatachi-San, zapovjedniče općinskih snaga Megasakija.
Nadgledali ste deportiranje više od 750.000 životinja u kavezima
na gotovo nenastanjivo otočno odlagalište otpada.
Tako treba.
Nadzorniče Kitano-San, direktore Kobayashi Roboticsa.
Razvili ste najperspektivniji oblik umjetnog života
u povijesti korporativne tehnologije, koji je pritom i moćno novo oružje.
Svaka čast.
Yakuzo Nakamura-San, vođo bande Stisnuta šaka.
Uklonili ste svu pro-pseću oporbu korištenjem podmićivanja,
iznuđivanja, zastrašivanja i fizičkog nasilja.
Moje čestitke.
Mozgovi su se isprali. Ruka je ruku umila.
Strah je raspiren.
Sad se pripremamo za završni stadij naše teorije zavjere:
trajni kraj krize zasićenja psima.
(DOBRODOŠLI, PSI)
(Privremeni logor za izmještaj pasa na Otoku smeća)
Vjerujemo da smo došli do iskoristivog uzorka DNK
(Dokaz)
iz ovog komada oštećene avijatičarske opreme.
(Komad kvačila)
Sad ćemo ga provjeriti, ako biste promatrali.
HAKER K ŠINTERSKI ODJEL
PODACI O LETU CRNA KUTIJA
Pozivamo ljubitelje pasa diljem svijeta da poslušaju ovaj prijenos:
May-day! May-day!
(Ml. tumač Emie)
Nenajavljeni juniorski turbopropelerac u ozbiljnoj nevolji nad rijekom Sapporo.
Kvar motora i
otpadanje lijevog krila.
Pokušat ću se prinudno spustiti na obalu Otoka smeća.
Molim, zapamtite sljedeće:
mome zaštitaru/psu-tjelohranitelju Spotsu Kobayashiju, ako je još živ,
ostavljam sve što imam na svijetu.
Ako je Spots prije mene otišao u zagrobni život,
tražim da se sve, uključujući moje kosti i Spotsovo truplo,
spali u krematorijskoj peći,
te da nam se pepeo raštrka na četiri strane svijeta.
To neće izazvati naročito zagađenje u ovoj pješčanoj zemlji.
Ako preživim, zanemarite ovu poruku.
Otišao sam pronaći svog psa.
Mladi gospodari Megasakija: ujedinite se!
Terpentinska rakija. Hladi glavu i grije pseće kosti.
Večeras će možda sniježiti.
Stvarno? Velika ti hvala, opa.
Svima zainteresiranima.
Ona vidi budućnost. -Ne.
Ona shvaća televiziju.
Tragate za psom po imenu Spots.
Nulti pas. -Nulti pas.
Kao što znate, većina životinja na ovom otoku
potječe iz ljudskih domova i pripitomljenog je podrijetla.
Međutim, mala populacija zvjerskih, domorodačkih pasa
već gotovo deset godina strvinari po Gradskom odlagalištu otpada.
Grafit na ovom zidu prikazuje tu priču.
Rođeni su u zarobljeništvu na krajevima rubova
najudaljenijih dosega otoka.
Pogon za pseće pokuse Kobayashi
Trpjeli su velike patnje i okrutnosti
od ruku svojih bivših gospodara.
Napokon, nakon što je došlo do Božjeg čina, pobjegli su
u okrutnu i očajničku slobodu.
Neki kažu da su izginuli u narednim godinama,
izgladnjeli i zaboravljeni.
Neki kažu da su otplivali na kopno,
ali to se ne čini izglednim. (Predaleko je za pseći stil.)
Neki kažu da su još s nama,
u Dalekim zanokticama, iza Srednjih prsta.
Znamo životinju za kojom tragate.
Pojavio se u vizijama Oracle.
Proročanstvo se samo predlaže:
Spots (ako je živ) posve lako možda živi,
upravo u ovom trenutku, kao zatočeni zarobljenik
otmicom pridružen tim divljim, zvjerskim psima.
Oracle, što ti misliš?
Što?
Nastavite svoje putovanje. Imajte vjere u svoj cilj.
Pratile vas sreća i dobra sudbina.
Čuli ste glasinu, zar ne? O tim domorodačkim psima.
Podsjeti me. -Što kaže glasina?
Kanibali su.
Znači, hoćeš mi reći da će nas htjeti pojesti?
Pa, kanibali su.
(Otrovni wasabi)
ZA DOSTAVU:
Profesor Watanabe (hotelski gost u kućnom pritvoru)
(Jučer. Ponoć)
(Kandidat Znanstvene stranke se otrovao!)
(LOV NA DJEČAKA SE NASTAVLJA...)
Poprište samoubojstva: ZABRANJEN PRISTUP
(Daljnje istraživanje ZABRANJENO)
Prilazimo kraju Starog Otoka smeća.
Na zapadu: rijeka Sapporo i grad Megasaki.
Na istoku: otvoreno more.
Na sjeveru: dug, trošan vijadukt preko otrovne glibne baruštine
što vodi na radioaktivno odlagalište zagađeno toksičnim kemijskim otpadom.
To je naše odredište. -Sjajno.
Može. -Spremite se za skok.
Atari, povući ću te zubima, jer ne možeš razumjeti naš plan.
Nakon toga opet idemo pješice. Idući stadij...
Kamo su... Kamo su otišli?
Što rade tamo? Kako se ovo dogodilo?
Što je s ovom skalamerijom?
Ako se razdvojimo (a jesmo se): sastajemo se kod vijadukta!
Nisi nam ti vođa! -Što?
Nisi nam ti vođa! Svi smo! Glasajmo!
Svi koji su za moj plan, koji je sastajanje kod vijadukta...
(Drobljenje, sabijanje i spaljivanje)
(Nakon 1 sata)
(SANITARNA SLUŽBA)
Idemo.
(Minimalna dopuštena visina)
Ne, ne možeš na tobogan Pagoda.
Ionako si ispod sigurnosne granice. Daj, idemo.
Izradili smo plan za hitne slučajeve, makar još nismo glasali i usuglasili se:
sastajemo se na vijaduktu za Daleke zanoktice da ti nađemo psa.
Možda su svi ostali upravo zdrobljeni, sabijeni i spaljeni,
ali mi ćemo tamo doći. Dođi, idemo.
Nemoj.
Ponavljam:
nemoj.
Nisam tvoj ljubimac. Nikad mi nisi bio drag.
Nije me briga za tebe. Neću te čekati.
Grizem.
Sretno.
VOŽNJA! (Tobogan Pagoda)
Kreteni. Dođi ovamo. Oh, daj ovo. Daj ono.
Naši gospodari. Radit ću što sâm...
Da ovo radi kako treba, valjda bismo već bili mrtvi.
(DJEČAK SAMURAJ)
Ne traži da aportiram taj štap.
Aport-i!
Kažem ti: ne aportiram.
Aport-i!
Ne radim ovo jer si mi to ti zapovjedio.
Radim ovo jer mi te je žao.
Dobar pas.
(Škarice) (Tonik za krzno) (Sapun za buhe) (Češalj za rep) (Četka za pse)
(Prvo kupanje psa lutalice)
Odakle ti taj pas? Izgleda kao ja s ružičastim nosem.
Potječem iz legla od devet psića, ali sestre su utopili.
Nismo rijetka pasmina:
mješavina kratkodlakog oceanskog pjegouhog i sportskog goniča.
Sad sam zbunjen. U trbuhu mi je čudno.
(Za Spotsa)
Keks-o.
Ne mogu to prihvatiti. Za tvog psa je.
Nikad mi u životu nisu ponudili Puppy-Snap.
Ne znam ni kakav im je okus.
Okej, kušat ću ga.
Hrskav. Slan.
Navodno ti čisti zube.
Ovo mi je nova najdraža hrana.
Hvala ti.
(Gradonečelnikov štićenik se bori za pse?)
(Feljton u pet dijelova učenice na razmjeni Tracy Walker)
(Otmičari / Spasitelji)
Večeras je hladno tu gore.
Pronaći ćemo ga. Gdje god bio (ako je živ): pronaći ćemo tvog psa.
Stan obitelji domaćina Kikuchiyo, okrug Stari Megasaki (22:45)
Gradonačelniče Kobayashi, izabrani vođo grada Megasakija.
Već sto pedeset godina vi i vaši preci, poznati kao dinastija Kobayashi,
niz psomrzačkih propalica, poltrona, zlikovaca, sa svojim zločinačkim jatacima,
izdajete i obmanjujete građane prefekture Uni.
Jako sam ljuta na vas!
Profesore Watanabe, kandidate Znanstvene stranke, pokojni.
Wasabi u vašoj krvi pokazao je razinu otrova
više no desetorostruko veću od maksimalne doze
potrebne za zaustavljanje srca kita.
Zašto ste to učinili?
Atari Kobayashi, usvojeni štićeniče gradonačelničkog kućanstva.
Junački si oteo juniorski turbopropelerac XJ750
i njime odletio na Otok...
Atari. Junački si, kao što kažem,
ukrao mali avion zbog svog psa i...
Izgubila sam misao.
Kvragu!
Zatreskala sam se u tebe.
Treći dio: "Sastajanje".
(VIJADUKT ZA DALEKE ZANOKTICE)
Rex! King! Duke! Boss! Uspjeli ste stići!
Što ti se dogodilo? -Okupao sam se.
Što? On ima sapuna? -Samo malo.
Prepahuljast si.
Igrali smo se aporta. -Sa štapom?
S komadom gumene radijatorske cijevi.
I donio si mu ga?
Da.
Dobar je on dečko.
NAPREDNI SOFTVER ZA PREPOZNAVANJE ZUBA I REPA
Ne govori ti to meni!
Ja sam prvi htio da mu postaneš odan.
Stanite. Stanite! Ovo je sastajalište. Kamo vas vozi taj smećevlak?
Misliš da smo bukirali vožnju u agenciji?
Borili smo se za život u brzoj prerađivaonici smeća
dok je tebe on prao i četkao.
Skočite! -Kamo?
Ovamo! -Kada?
Sada! -Zašto?
Što? -Glasajmo.
Svi koji ste za skakanje...
(Kraj linije)
Tko je to?
Ne osjećam mu miris.
(POZITIVNO POKLAPANJE)
(Nakon 1 minute i 45 sekundi)
OPĆINSKE SNAGE
ZAKRČENJE
Javi se. Gospodaru Atari. Čuješ li me?
Taj pas je stvaran.
(RETROSPEKCIJA: "Tajni zub")
Čemu ti služi to u uhu? Imaš li poteškoća sa sluhom?
To nije moguće.
Psi-tjelohranitelji moraju imati sluh 20/30 već za certifikat.
Ne, slušalica mi je za primanje zapovijedi, uputa i ostalog.
Očito, imam pristup izvjesnim osjetljivim informacijama
zbog položaja u gradonačelničkom kućanstvu u Ciglenoj vili.
O, hoćeš reći da ti upravo sada netko možda nešto govori?
Pa, domet je samo dvadesetak metara, valjda, tako da...
A i baterija je vjerojatno krepala. -Imam pitanje.
Što misliš, koliko gradonačelnik zarađuje?
Ne smijem ti to reći. To je vrhunski povjerljivo.
A i nisam pas gradonačelnikovog knjigovođe.
To je Butterscotch, a nju je prekjučer zgnječila preša za staklo.
Ne, moje su dužnosti u cijelosti usredotočene
na zaštitu gradonačelnikovog štićenika Atarija.
Nisam mu dužan biti prijatelj, ali jako ga volim,
no to je privatna stvar.
To kažem jedino zato što ćemo svi vjerojatno ovdje pomrijeti,
pa ga nikad više neću vidjeti.
To je težak peh.
Pa, sretno ti bilo i čuvaj se pasa-kanibala.
Što? -Što?
Da se čuvam... -Pasa-kanibala.
To su psi koji jedu pse. -Počni ispočetka i ponovi to.
Znaš što? Ne zabrinjavaj se oko toga.
Samo sam čuo da u blizini možda ima divljih, domorodačkih pasa-kanibala, znaš.
Ali ne zabrinjavaj se, jer si u ekstra-osiguranoj ćeliji.
Gledaj to tako. Vjerojatno si sigurniji nego ja.
Osim od žeđi i gladovanja.
Ima ekstra-osiguranu bravu. Nikad je nećete otvoriti.
LOKOTI KOBAYASHI (Otporni na obijanje)
Pogon psećih pokusa Kobayashi (Zatvoren)
Hoćete li me sada pojesti?
Što si rekao?
Hoćete li me sada pojesti? Čujem da ste psi-kanibali.
Budite upozoreni: bit ću se primoran braniti svim raspoloživim sredstvima.
(Vojno izdanje)
Tko ti je rekao tu prljavu laž?
Spali smo na kanibalizam u jednoj prilici,
prije mnogo mjeseci, u očajničkom nagonu za preživljavanjem.
Pojeli smo samo jednog jedinog psa.
Zvao se Fuzzball, i bio je vođa našeg čopora,
a već je pao u komu od gladovanja,
pa smo mu prekratili te... Te...
Te muke i...
I...
Konzumirali ga.
Uginuli bismo za tjedan dana ili manje bez te prehrane.
Bili smo na samrti. Zar nas osuđuješ zbog toga?
Sram te bilo!
Doveli smo te ovamo samo da ti pomognemo.
Imamo Glavni otpirač!
Otvori mu kavez.
Fuzzball mu je bio najbolji prijatelj.
Jao meni. Mislim da sam ga uvrijedio.
Istinski mi je žao. Pojma nisam imao.
Kakvo je ovo mjesto? Kako dugo ste već tu?
Vidim da si bila zlostavljana.
Jesi li dobro?
Zovem se Spots. Spots Kobayashi.
Kako ti mogu biti na usluzi?
(Kraj RETROSPEKCIJE)
Gospodaru Atari-San, čuješ li me?
Čuješ li me, gospodaru Atari?
Spots-u?
Nisi tu siguran! Nisi se smio vratiti po mene!
Ne mogu te djelotvorno štititi pod ovim uvjetima!
Spots-u!
Evo me.
Nahuškaj ih!
Za mnom!
Svi koji ste za to da se Chief izbaci iz čopora i ubuduće ignorira recite: "Za."
Za!
Kako si to izveo? -Tajni zub! Vojno izdanje!
Formalno, to mogu ponoviti još 37 puta, ali ne bih mogao žvakati meso!
Pretpostavljam da si ti Spots! Tražili smo te.
Gospodaru Atari-San, dao sam zakletvu prihvativši odgovornosti
službenog psa-tjelohranitelja gradonačelničkog kućanstva!
Ne može me se nagovoriti da pogazim taj zavjet, baš nikako!
Uvijek ću ti biti odan kao jedinom i bezuvjetnom gospodaru!
Ali okolnosti su se radikalno promijenile za mene i sve ljubimce grada Megasakija!
Imam nove dužnosti koje nisam predvidio!
Postao sam vođa plemena izgnanika
čiji opstanak ovisi o meni,
a postat ću i otac!
S najdubljim žaljenjem i poniznošću:
moram te zamoliti da me oslobodiš dužnosti položaja, od ovog trenutka.
Kujin sine.
Ako se ne utopimo, sâm ću te ugušiti.
Koliko god eksplozivnih zuba pokušao ispljunuti na mene.
Imaš li ti pojma što je sve taj mali pilot upravo prošao
ne bi li te spasio?
Kako se usuđuješ?
Ti si lutalica. -Da, pa što?
Kako se zoveš?
Koga briga?
Iz centra si Megasakija. Čuje se po narječju.
Mješavina si kratkodlakog oceanskog pjegouhog i sportskog goniča.
Rođen si u olujnom odvodu
na Blagdan bambusove klice točno prije šest godina.
Poznaješ li me?
Ja... Ja baš... Ja baš ne znam.
Tvoj sam brat, stariji pet minuta.
Dugo nam je trebalo, Chief.
Jesam li... Jesam li ja bio kržljo iz legla?
Nisi više.
Snimke sigurnosnih kamera potvrđuju prve dojave
o pogibiji gradonačelničkog štićenika Atarija Kobayashija
i pet pasa koji su ga oteli danas popodne
u odvodnom kanalu na pragu Dalekih zanoktica.
Izjava Major-Doma, uživo iz Ciglene vile:
Život mladog siročeta koje je obećavalo prestao je prije dolaska u zenit.
Ovo je najgora noćna mora dalekog strica.
Gradonačelnik Kobayashi moli vas za molitve i izraze sućuti,
kao i za podršku marljivim muškarcima i ženama
iz Šinterskog odjela Općinskih snaga:
odajemo vam počast na hrabrosti i trajnoj predanosti
nastavljanju kažnjavanja svih loših pasa.
NE PSIMA PROTIV PASA
Izvorno, prije erupcije vulkana
i potresa koji je izazvao cunami koji je zbrisao pogon,
u ovim prostorima bilo je zatočeno više od 250 životinja
na kojima se eksperimentiralo protiv njihove volje.
Ako bolje pogledaš, primijetit ćeš da neki psi
još nose ožiljke i biljege od istraživanja i zlostavljanja.
Zapravo, prilično je očito.
Ovo je moja partnerica Peppermint. Nosi naše prvo leglo.
Termin joj je bio prije tjedan dana.
Uglavnom, preživjeli iz katastrofe naučili su...
Što mu je to? Što mu je to?
Keks-o. Keks-o. Keks-o.
Puppy-Snaps.
Čuo sam da se više ne proizvode.
Čuli ste glasinu? O Kobayashi Pharmaceuticalu.
Nisam uopće. -Koju glasinu?
Oni su izumili pseću gripu.
Ne. -Naravno.
To ima smisla. -Odakle ti sve te glasine?
Hoću reći, tko ti ih kaže? -Ne znam. Bilo tko.
Psi pričaju, a ja slušam. Oduvijek.
Obožavam tračeve.
Spots!
Crna sova ima poruku.
Preletio je cijeli otok.
Daj mu šalicu odvodne vode, Chico.
Da. Shvaćamo.
Nosi vijesti iz Gradskog odlagališta otpada.
Gradskog... -Tišina, molim.
Slušamo, sovo. Kaži nam svoju poruku.
(12 sati ranije)
Otrovat će nas.
U Večeri reizbora:
u trenutku inauguracije, gradonačelnik Kobayashi
izdat će naredbu i počet će postupak istrebljivanja.
Oracle je u vizijama vidjela taj plan.
Ako me glasači opet izaberu u Večeri reizbora,
obećavam: konačni i trajni kraj krize zasićenja psima.
GLASAJTE ZA KOBAYASHIJA
Svaki ljubimac u logoru na Otoku smeća će uginuti.
OTROVNI WASABI
Možda je već prekasno;
ali ako crna sova na vrijeme stigne do vas s ovom porukom:
OPASNOST AGENS EUTANAZIJE
Idite u grad Megasaki. Pronađite naše gospodare.
Pozovite ljude u pomoć. Spriječite gradonačelnika.
Spasite nas.
Noćas prelazimo rijeku. Smjesta započnite pripreme.
Upoznat ćeš kuju po imenu Nutmeg.
Reci joj da Chief poručuje: vidimo se u Megasakiju.
DRAMSKA GRUPA GIMNAZIJE MEGASAKI DJEČAK SAMURAJ
(IN MEMORIAM: ATARI KOBAYASHI) (POKOJNI ŠTIĆENIK)
Lijepa je večer.
Peppermint je u porodu.
Dođi sjesti uz mene.
U redu je.
Gospodaru Atari, jesi li voljan prihvatiti mog brata Chiefa
kao novog psa-tjelohranitelja u osobnoj službi tebe,
bivšeg štićenika gradonačelničkog kućanstva?
Chief, jesi li voljan prihvatiti Atarija kao izravnoga gospodara,
da služiš i štitiš njegovoj sigurnosti i dobrobiti
puninom svoje hrabrosti, odanosti i prijateljstva?
Mogu ja to.
Dobro.
(Grad Megasaki) (Otok smeća)
Čokoladno mlijeko, hladno.
Tracy Walker, Gimnazija Megasaki, Dnevni manifest.
Jeste li vi bivša pomoćna znanstvenica profesora Watanabea, Yoko-Ono-San?
Imam li je?
Prekasno.
Imam li je?
Prekasno.
Nikog nije briga.
Imam li je? Imam li priču? Da ili ne? Službeno!
Moja sućut, ali obje znamo: to nije bilo samoubojstvo!
Moram dokazati svoju teoriju zavjere!
Ben je mrtav. Nema budućnosti na Otoku smeća.
Ja sam neuspješna.
Priberite se i ponašajte kao znanstvenica!
Profesor Watanabe nikad nije odustao.
Je li ovo... Je li ovo taj serum?
Lijek za pseću gripu? Tretman za njušnu groznicu?
Kraj krize zasićenja psima?
Posljednja doza.
Tracy:
čuvaj se.
Četvrti dio: "Atarijev lampion".
Nije fer!
Za pse!
Nije fer! -Za pse!
VEČER REIZBORA VEČERAS
ATARI JE ŽIV!
Nikad neće biti mjesta za pseću gripu u gradu Megasakiju.
Nikad neće biti prostora za njušnu groznicu u prefekturi Uni.
Došlo je vrijeme da se te nasilne, prijeteće,
nehigijenske loše pse s Otoka smeća humano uspava.
Za njihovo vlastito dobro; a također: za naše.
Generale Yamatachi. Donesite zamjenskog ljubimca.
Sjedn-o!
Rezultati su stigli!
U pripravnost za predstojeći Skup za Večer reizbora!
DINASTIJA KOBAYASHI: 98,6% ZNANSTVENA STRANKA (POKOJNA): 1,3%
Taj lupež! Opet krade reizbor! Idemo!
Ovaj premoćni reizbor je teška prevara
i zahtijevamo novo prebrojavanje!
Uvažavam-o.
Gradonačelnik pruža neovlaštenim pro-psećim učenicima-prosvjednicima
platformu za iskazivanje svojih oporbenih uvjerenja!
Gradonačelnik Kobayashi ima pseću krv na rukama! Kao i svi vi!
Atari je bio junak.
Profesor Watanabe je bio usmrćen.
Serum djeluje!
(Serum djeluje!)
Gradonačelnik je lupež, i mrzim ga.
Ovu sitnu manjinu ljubitelja pasa poslale su inozemne interesne skupine
da raspiruju nered i potiču anarhiju.
Ovime ukidam i poništavam učenici na razmjeni Walker
gimnazijsku učeničku vizu.
USELJENIČKA DOZVOLA
STUDENTSKA ISKAZNICA
Bit će izbačena iz razreda,
ZNAČKA KLASE
lišena dosadašnjih ocjena
i formalno deportirana idućim izravnim letom za Cincinnati u Ohiju.
KARTA
Gradonačelnik Kobayashi naložio je Major-Domu da mu donese crvenu tipku.
OTROVNI WASABI
Nutmeg!
Svega mi! Osjećam da su mi pluća čista.
Ekvilibrij mi je izbalansiran.
Vid mi je oštar kao britva prvi put nakon mnogo mjeseci.
Opa, to je sjajan serum!
Gospodar Atari, čija je smrt, možemo reći, očito bila netočno dojavljena,
(Nije preminuo)
zatražio je da pročita izjavu pred Općom skupštinom.
Zatim će se povući iz rasprave i ne odgovarati na daljnja pitanja.
Dragi uredniče Hiroshi iz Dnevnog manifesta Gimnazije Megasaki:
U nizu prvorazrednih članaka
privlačne mlade novinarke iz vašeg uredništva,
stavljate pod povećalo veliku nepravdu koja se zbila pod vlašću Kobayashija.
Proteklih sam tjedana mnogo vremena proveo
na putovanju u društvu upravo onih životinja
koje naš gradonačelnik naziva "lošim psima".
Najvrsnija su živa bića koja sam upoznao u svojih tucet godina na ovom svijetu.
Vašim čitateljima, dobrim žiteljima Megasakija,
kažem: ciklus života uvijek stoji u istančanoj ravnoteži.
Tko smo mi, i tko hoćemo biti?
Tko smo mi?
Napisao sam haiku kao izraz svojih osjećaja
prema napaćenim psima na Otoku smeća.
Posvećen je i prirodi, ljubavi, prijateljstvu, vječnosti i crnoj sovi.
Nazvao sam ga: Atarijev lampion.
(Što li se zbilo?)
(S čovjekovim najboljim prijateljem.)
(Pad proljetnog cvata.)
Izgovorio je haiku.
Kazat ću vam kasnije.
Posvećujem ovu pjesmu dalekom stricu, gradonačelniku Kobayashiju,
koji me primio kad sam sâm bio pas lutalica koji nije imao gdje drugdje.
Uredniče Hiroshi, molim, produžite moju pretplatu za godinu dana.
Pridodajem ček na iznos od jedne tisuće jena.
Potpis, Atari Kobayashi, bivši štićenik gadonačelničkog kućanstva.
Nije fer prema dječaku.
Nije fer prema psu.
Kaže: "Ja nemam časti."
(UKAZ O OTOKU SMEĆA)
Sveti Mojsije!
Gradonačelnik je službeno ukinuo Ukaz o Otoku smeća!
GRADONAČELNIK JE LUPEŽ! (Priznaje korupciju)
Bez zezancije!
STATUS: PSETANCE POKRENI
Major-Domo optužuje gradonačelnika za kršenje predizbornog obećanja!
Kipti od bijesa!
Izbit će tučnjava!
Pljuni ga zubom! -Ne mogu naciljati.
Previše je nedužnih prosvjednika. Odmah se vraćam.
JURIŠ - NAPAD - UDAR
Bijeg!
Bijeg! Bijeg!
Bijeg!
KVAR SUSTAVA GREŠKA!
MUŠKI
(HAKIRANJE USPJELO)
Operacija mozga: U TIJEKU
Operacija mozga: ZAVRŠENA
Pa, operacija mozga potpuno je uspjela.
Ali lijevi bubreg mu je otkazao zbog stresa operacije.
Ali, što je s desnim?
Izgubio ga je u sudaru vlakova prije tri godine.
Uzmite moj lijevi bubreg...
dajte ga Atari-Kunu.
Presađivanje bubrega: U TIJEKU
(BDJENJE POD SVIJEĆAMA) (Molitva za Atarija i Spotsa)
MOLITVA ZA ATARIJA I SPOTSA
Prema davnašnjem statutu isključivo za prefekturu Uni,
u slučaju smrti, nestanka ili kaznenog progona izabranog kandidata,
u, tijekom, za vrijeme ili prilikom ceremonije Večeri reizbora,
sva moć i ovlasti dane njegovom ili njenom uredu
smjesta prelaze na njegovog ili njenog najbližeg srodnika i/ili nasljednika.
Drugim riječima,
Atari Kobayashi novi je gradonačelnik grada Megasakija!
Dobro ste me čuli: Atari Kobayashi novi je gradonačelnik grada Megasakija!
Nadajmo se da će se novi bubreg primiti.
Joj, koja večer!
(Nakon mjesec dana)
Život u prefekturi Uni vratio se u udoban spokoj.
Zmajevi iz Megasakija prekinuli su pobjednički niz
zapanjujućim gubitkom od Goblina iz Honde.
Goblini 22 Zmajevi 01
Doggy-Chop iznova je otvorio svih 11 domaćih tvornica,
a Puppy-Snaps obnovio je proizvodnju poboljšanog proizvoda.
(Sashimi parizer) (Mačja hrana) (Obična voda)
(Valjušak od škampa) (Riblji štapići)
Mito i politička korupcija svedeni su na održive, prihvatljive razine.
Serum pseće gripe izliječio je svaku životinju koja diše u regiji.
Neki kažu da nekoliko izgubljenih pasa još luta i snalazi se na Otoku smeća.
Međutim, te su glasine i dalje nepotvrđene.
Gradonačelniče Atari, svi se slažemo da je kazneno djelo
zlostavljati, tući, usmrćivati ili se derati na pse u gradu Megasakiju.
To nije pitanje.
Pitanje je: što je primjerena kazna?
Upravo tako. A odgovor je: smrtna kazna.
To nam se čini pretjeranim.
Moguće. Uglavnom, treba biti najmanje 30 dana društveno korisnog rada
uz globu od ne manje od 250.000 jena.
Sastanak je zaključen.
GRADONAČELNIKA VLAKOPOVORKA
U pripravnosti sam, gospodaru Atari.
ZAŠTITAR
(Vojno izdanje) (Poboljšano)
Onda, kakav je osjećaj biti bivši lutalica?
Živim iz dana u dan.
Prošlog tjedna umalo sam odgrizao ruku lobistu iz Zapadnog Suzukija.
Morali su mu dati transfuziju krvi.
Vjerojatno je to zaslužio.
Možda. Jesi li naučila neki novi trik?
Zapravo, da. Samo jedan.
Smijem li ga vidjeti?
Trebala bih tu žonglirati s deset zapaljenih čunjeva nad repom,
ali taj dio moraš zamisliti.
Mogu si to predočiti.
Još se protiviš donošenju štenadi na ovaj svijet?
Reći ću ti kad te bolje upoznam.
Pošteno.
Prijatelji misle da se volim tući, ali to jednostavno nije istina.
Katkad izgubim živce i malo se ispušem,
ali nikad ne uživam u tome.
Nisam nasilan pas.
Ne znam zašto grizem.
Ne privlače me pitome životinje.
Hvala ti.
POSVEĆENO SPOTSU KOBAYASHIJU (BIVŠEM PSU TJELOHRANITELJU)
ZA ZASLUGE U SLUŽBI OD ŽITELJA I PASA MEGASAKIJA
PREVEO VLADIMIR CVETKOVIĆ SEVER